Я ўпэўнены, што траціна студэнтаў спісвае, і мяне гэта зусім не раздражняе. Калі гэта ператвараецца ў правіла, дык навошта яго прыціскаць. Я ведаю, што ёсць у інтэрнэце па пытаннях білетаў. І калі я бачу відавочна інтэрнэтаўскі тэкст, я нават магу назваць сайт, з якога ўзяты адказ на пытанне. Але ўсё гэта неістотна. Самае галоўнае — убачыць, ці разумее студэнт што— небудзь з таго, што спісаў. І вось тады ты адчуваеш, хто сядзіць перад табой: чалавек, які рэальна будзе думаць, нешта ствараць і працаваць, або проста той, каму трэба “спіхнуць” чарговы экзамен.